CELEX: 32011D0621(01)
Language: ro
Date: 2011-06-17 00:00:00
Title: Decizia Comisiei din 17 iunie 2011 de modificare a Deciziei Comisiei din 16 decembrie 2008 privind Sistemul de avertizare rapidă pentru ordonatorii de credite ai Comisiei și ai agențiilor executive

21.6.2011   
            
            
               RO
            
            
               Jurnalul Oficial al Uniunii Europene
            
            
               C 180/11
            
         DECIZIA COMISIEI
   din 17 iunie 2011
   de modificare a Deciziei Comisiei din 16 decembrie 2008 privind Sistemul de avertizare rapidă pentru ordonatorii de credite ai Comisiei și ai agențiilor executive
   2011/C 180/06
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Tratatul de instituire a Comunității Europene a Energiei Atomice,
   având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (1),
   având în vedere Regulamentul (CE) nr. 215/2008 al Consiliului din 18 februarie 2008 privind Regulamentul financiar aplicabil celui de al 10-lea Fond european de dezvoltare (2),
   întrucât:
   
               (1)
            
            
               Decizia Comisiei din 16 decembrie 2008 privind Sistemul de avertizare rapidă („SAR”) pentru ordonatorii de credite ai Comisiei și ai agențiilor executive include în definiția ordonatorului de credite delegat competent în sensul deciziei, astfel cum este prevăzută la articolul 2, ordonatorul de credite subdelegat în sensul articolului 59 din Regulamentul financiar, care ocupă funcția de director.
            
         
               (2)
            
            
               Având în vedere că șefii delegațiilor Uniunii pot acționa în calitate de ordonatori de credite subdelegați pentru execuția creditelor ce provin din secțiunea „Comisia”, care le sunt încredințate prin subdelegare, este oportun să fie incluși în definiția ordonatorului de credite delegat competent în sensul deciziei privind SAR, în calitate de ordonatori de credite subdelegați ai Comisiei,
            
         DECIDE:
   Articolul 1
   Decizia Comisiei din 16 decembrie 2008 privind Sistemul de avertizare rapidă pentru ordonatorii de credite ai Comisiei și ai agențiilor executive se modifică după cum urmează:
   Articolul 2 a doua liniuță se înlocuiește cu următorul text:
   
               „—
            
            
               «ordonatorul de credite delegat competent» înseamnă ordonatorii de credite delegați ai Comisiei în sensul articolului 59 din Regulamentul financiar care sunt competenți în conformitate cu normele interne pentru execuția bugetului general al Comunităților Europene (denumit în continuare «bugetul»), inclusiv directorii agențiilor executive, ordonatorii de credite subdelegați în sensul articolului 59 din Regulamentul financiar care ocupă funcția de director și șefii delegațiilor Uniunii atunci când acționează în calitate de ordonatori de credite subdelegați ai Comisiei în conformitate cu articolul 59 paragraful al doilea din Regulamentul financiar.”
            
         Articolul 2
   Prezenta decizie se aplică de la data adoptării.
   Articolul 3
   Prezenta decizie se publică, pentru informare, în Jurnalul Oficial al Uniunii Europene.
   Aceasta se anexează la normele interne privind execuția bugetului general al Uniunii Europene.
   
      Adoptată la Bruxelles, 17 iunie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 248, 16.9.2002, p. 1.
   
      (2)  JO L 78, 19.3.2008, p. 1.